EkBass/fiwiki-20250220-pages-articles huggingface dataset:
Xlib

Xlib on X Window Systemin ohjelmakirjasto C-kielelle. Xlib sisältää toiminnot, joita X Window Systemiä käyttävät asiakasohjelmat käyttävät liityntään ikkunointijärjestelmän kanssa. Useimmat toiminnot Xlibissä vain lisäävät pyyntöjä puskuriin ja nämä suoritetaan asynkronisesti X-palvelimella. Xlibissä on yksinkertaisia toimintoja, kuten ikkunalaatikon ja sen sisältämän grafiikan ja tekstin piirtäminen sekä hiiri- ja näppäimistösyötteen vastaanottaminen. Edelleen X:ää käyttävä sovellusohjelma päättää, miten se reagoi saamaansa syötteeseen. Useimmat sovellusohjelmat eivät käytä suoraan Xlibiä, koska Xlibin tarjoamien toimintojen yksinkertaisuuden vuoksi sellaisen ohjelman tekeminen on turhan työlästä. Sen sijaan lähes aina käytetään muita kirjastoja, jotka yhdessä päässä käyttävät Xlibiä ja toisessa tarjoavat ohjelmoijalle monimutkaisempia toimintoja, kuten käyttäjälle näkyvien komentopainikkeiden, valikoiden ja erilaisten säätönappuloiden tapaisten käyttöliittymäkomponenttien luomisen. Tällaisia varsinaisia käyttöliittymäkirjastoja () ovat muun muassa: * X Toolkit Intrinsics (Xt) * Athena widget set (Xaw) * Motif * GTK+ * Qt (X11-versio) * Tk == Esimerkkiohjelma == Seuraava C-kielinen ohjelma tekee ikkunan, jossa on pieni musta neliö ja teksti "Hello, World!" /* Simple Xlib application drawing a box in a window. */ #include #include #include #include int main() { Display *d; int s; Window w; XEvent e; /* open connection with the server */ d=XOpenDisplay(NULL); if(d==NULL) { printf("Cannot open display "); exit(1); } s=DefaultScreen(d); /* create window */ w=XCreateSimpleWindow(d, RootWindow(d, s), 10, 10, 100, 100, 1, BlackPixel(d, s), WhitePixel(d, s)); /* select kind of events we are interested in */ XSelectInput(d, w, ExposureMask | KeyPressMask); /* map (show) the window */ XMapWindow(d, w); /* event loop */ while(1) { XNextEvent(d, &e;); /* draw or redraw the window */ if(e.type==Expose) { XFillRectangle(d, w, DefaultGC(d, s), 20, 20, 10, 10); XDrawString(d, w, DefaultGC(d, s), 50, 50, "Hello, World!",strlen("Hello, World!")); } /* exit on key press */ if(e.type==KeyPress) break; } /* close connection to server */ XCloseDisplay(d); return 0; } Ikkunaa voi siirtää ja sen kokoa muuttaa. Tämä esimerkki on ohjelmoitu niin, että ohjelman saa lopetettua painamalla jotain näppäintä ohjelmaikkunan ollessa valittuna, mutta ei yrittämällä sulkea ikkuna. Käännettäessä tämä Xlibiä käyttävä ohjelma GCC-kääntäjällä tarvitaan linkitysparametri `-lX11`. == Lähteet == == Aiheesta muualla == * Xlib - C Language X Interface * Unix-tyyppiset man-ohjesivut kaikille Xlibin toimintokutsuille * Kenton Leen X Window- ja Motif-sivut * Lyhyt Xlib-tutoriaali * Yksinkertainen kirjasto Xlibin käytön opetteluun Luokka:X Window System Luokka:Käyttöliittymäkirjastot
Phil Galfond

Philip "Phil" Galfond (s. 16. tammikuuta 1985) on yhdysvaltalainen pokeriammattilainen. Hänet tunnetaan erityisesti korkeiden panosten käteispelaajana internetistä, jossa hän pelaa Full Tilt Pokerilla nimimerkillä OMGClayAiken ja PokerStarsilla nimimerkillä MrSweets28. http://www.highstakesdb.com/profiles/pokerstars/MrSweets28.aspx Loppuvuonna 2012 Galfond avasi pokeriopetussivusto runitonce.com'n, jonne pokeriammattilaiset tekevät opetusvideoita omista peleistään.http://pokerfuse.com/news/media-and-software/phil-galfond-unveils- new-poker-training-site-runitoncecom-06-12/ Vuonna 2008 Galfond voitti ensimmäisen World Series of Poker -rannekkeensa. 5 000 dollarin pot limit omaha with rebuys -turnauksen ykköspalkinto oli 817 781 dollaria. Galfond oli pelaamassa GSN:n High Stakes Poker -ohjelman neljännellä tuotantokaudella. Syyskuussa 2008 Galfondin pokeriuran turnausansiot ylittivät 0,9 miljoonaa dollaria. High Stakes DB on tilastoinut internetin käteispelejä 1.1.2007 alkaen, Galfondille on kertynyt seuranta-aikana voittoa yli 10 miljoonaa dollaria. == Lähteet == == Aiheesta muualla == * * Phil Galfondin blogi * Luokka:Yhdysvaltalaiset pokerinpelaajat Luokka:Vuonna 1985 syntyneet Luokka:Elävät henkilöt
P. U. F. Sadelin

Pehr Ulrik Ferdinand Sadelin (27. tammikuuta 1788 Mustasaari - 26\. syyskuuta 1858 Hammarland, Ahvenanmaa) oli suomalainen kirkkoherra, Vaasan triviaalikoulun opettaja ja tietokirjailija. Sadelinin vanhemmat olivat Vaasan hovioikeuden pronotaari Karl Abraham Sadelin ja Anna Elisabet Mosetti. Hän kävi Vaasan triviaalikoulua 1798-1804 ja pääsi ylioppilaaksi Turussa 1805. Sadelin opiskeli Turun akatemiassa ja hän valmistui filosofian kandidaatiksi 1808 ja maisteriksi 1810. Hänet vihittiin papiksi 1819. Sadelin toimi Vaasan triviaalikoulussa apologistana vuodesta 1810, alempana kollegana vuodesta 1811 ja ylempänä kollegana vuodesta 1817. Vuodesta 1824 hän oli koulun konrehtorina ja myöhemmin vt. rehtorina. Sadelin oli Vaasan pataljoonan saarnaajana 1826-1831 ja vuodesta 1828 hän oli Hammarlandin kirkkoherrana. Hänestä tuli rovasti 1836 ja lääninrovasti 1851. Sadelin vihittiin avioliittoon vuonna 1828 Lovisa Carolina Fogelholmin (13. heinäkuuta 1803 SaltvikSuomen Sukututkimusseura, Saltvikin syntyneiden luettelo – 17. joulukuuta 1889 HammarlandHammarlandin haudattujen luettelo) kanssa, jonka isä oli Eckerön kruununnimismies ja jahtimestari Eric Fogelholm. Heille syntyi ainakin yksi lapsi, tytär Ida Ulrica 13. tammikuuta 1838.Hammarlandin syntyneiden luettelo Sadelin kuoli koleraan 1858. Sadelin julkaisi 1810 ja 1819 ensimmäiset lajiluettelot Suomen selkärankaiselöäimistöstä (Fauna Fennica). Ensimmäinen osa ol Sadelinin oma väitöskirja J. F. Walleniuksen ohjaama, kaksi vuonna 1819 julkaistua osaa ohjasi Sadelinitse ja vätteöijöinä olivat J. Alcenius ja G. Ingman. Linnuston kuvaus on esitelty suomeksi yhteenvetona osista 1 ja 3. == Kirjallisuutta == * Ilkka Mäkinen: P. U. F. Sadelin (1788-1858): präst, skribent och biblioteksman. Finnish Information Studies, osa 15 Tampereen yliopisto, Informaatiotutkimuksen laitos 2000 ISBN 951-44-5008-6 *Esa Lehikoinen,, Risto Lemmetyinen, Timo Vuorisalo & Sari Kivistö. Suomen lintutieteen synty. Turun akatemian aika. Faros, Turku, 2009. ISBN 978-952.5710-04-5. == Lähteet == * Suomen kirjailijat tietokanta * === Viitteet === == Aiheesta muualla == * Luokka:Suomalaiset kirjailijat Luokka:Suomen evankelis-luterilaisen kirkon papit Luokka:Suomalaiset ornitologit Luokka:Vuonna 1788 syntyneet Luokka:Vuonna 1858 kuolleet
Öljyjätemaksu

Öljyjätemaksu on Suomessa voiteluöljystä kannettava valmisteveron luonteinen maksu, jolla rahoitetaan öljyjätehuollosta aiheutuvia menoja. Maksua on kerätty vuodesta 1987 lähtien. Valtio kerää öljyjätemaksua voiteluöljyjen valmistajilta ja maahantuojilta, ja käyttää kertyneet varat öljyjätteiden keräilystä, kuljetuksesta, varastoinnista ja käsittelystä aiheutuviin menoihin. Lisäksi varoja käytetään avustuksina ongelmajätteiden vastaanottopaikkojen perustamis- ja käyttökuluihin.Laki öljyjätemaksusta, 894/1986 Öljyjätemaksun määräämisestä ja maksuunpanosta huolehtivat tullilaitoksen piiritullikamarit. Tulliviranomaisen päätökseen voi hakea muutosta valittamalla Uudenmaan lääninoikeuteen. Öljysuojarahastoon siirretyt öljyjätemaksunkertymät vuosina 2005–2014 Vuosi Talousarviosiirrot (Milj. euroa) 2005 2,0 2006 1,7 2007 2,0 2008 2,3 2009 2,3 2010 – 2011 5,6 2012 4,3 2013 – 2014 3,7 Vuodesta 1997 lähtienLaki 846/1996 valtion talousarviossa voidaan osa öljyjätemaksun kertymästä siirtää öljysuojarahastoon käytettäväksi vanhojen saastuneiden maa-alueiden puhdistustoimista aiheutuviin kustannuksiin. Varoja rahastoon on ennen vuoden 2010 korotuksia siirretty keskimäärin 2–3 miljoonaa euroa vuodessa. Vuodesta 1997 vuoden 2014 loppuun mennessä öljyjätemaksuja oli siirretty rahastoon yhteensä 30,7 miljoonaa euroa ja vastaavana aikana kunnostushankkeiden eli öljyn pilaaman maaperän ja pohjaveden puhdistamisesta aiheutuvien kustannusten korvaamista varten korvauksiin oli käytetty 34,4 miljoonaa euroa. Vuonna 1987 öljyjätteet pyrittiin saamaan ongelmajätelaitoksen hävitettäväksi kieltämällä öljyjätteen poltto alle 5 megawatin voimalaitoksissa ja kattilalaitoksissa.Valtioneuvoston päätös öljyjätteen polton rajoittamisesta, 447/1987 Öljyjätettä on esimerkiksi mineraaliöljyä tai synteettistä oljyä sisältävä käytetty voiteluöljy, hydrauliikka-, lämmönsiirto- ja työstö-öljy, öljysäiliöiden puhdistusjätteet sekä käytetyn öljyn ja veden seokset ja emulsiot. Öljyjätettä on myös käytetty muuntaja- ja katkaisijaöljy sekä leikkuu- puhdistus- ja muottiöljy. Ennen öljyjätemaksun säätämistä eli vuonna 1985 arvioitiin kerättävissä olevia öljyjätteitä kertyvän vuosittain 60 000–70 000 tonnia. Tästä määrästä ohjautui jätehuoltolain sallimiin paikkoihin vain 25 000 tonnia. Öljyjätteiden keräilyä, kuljetusta, varastointia ja käsittelyä haluttiin tehostaa, jotta ne ohjattaisiin ongelmajätteiden käsittelylaitokseen tai muuhun käsittelyluvan saaneeseen paikkaan. Lisäksi haluttiin perustaa alueellisia öljyjätteiden vastaanottopaikkoja pienen ja keskisuuren teollisuuden öljyjätteiden keräilyn tehostamiseksi. Öljyjätemaksun avulla kustannukset saatiin perittyä jätteen tuottajilta aiheuttaja maksaa -periaatteen mukaisesti. Koska suurin osa öljyjätteestä oli peräisin voiteluöljyistä, päätettiin öljyjätemaksu kohdistaa juuri niihin.Hallituksen esitys 125/1986 Ölyjätemaksun suuruus: * 1987–1989 15 penniä/kg * 1990–2001 25 penniä/kg * 2002–2006 4,2 senttiä/kg * 2007– 5,75 senttiä/kg ==Lähteet== * === Viitteet === Luokka:Verotus Suomessa Luokka:Öljyntorjunta Luokka:Jätehuolto Suomessa Luokka:Suomen ympäristölaki
Calatravan silta

thumb|Santiago Calatravan Venetsiaan suunnittelema Ponte della Costituzione. Ponte di Calatrava (Calatravan silta) tai Ponte della Costituzione (Perustuslain silta) on neljäs Canal Granden ylittävä silta Venetsiassa Italiassa. Sen on suunnitellut maineikas espanjalainen arkkitehti Santiago Calatrava. Se yhdistää Venezia Santa Lucian rautatieaseman ja Tronchetto- saarella olevan pysäköintialueen. Asukkaat ovat esittäneet voimakkaita vastalauseita, joiden vuoksi 18. syyskuuta 2008 järjestettäviksi tarkoitetut sillan vihkiäiset peruttiin. Silta otettiin käyttöön ilman vihkiäisiä 11. syyskuuta 2008. Sillan rakennusbudjetti oli alun perin 6,7 miljoonaa euroa, mutta budjetin on arveltu jopa kolminkertaistuneen rakentamisen yhteydessä.http://www.worldarchitecturenews.com/index.php?fuseaction=wanappln.projectview&upload;_id=10251 ==Lähteet== == Aiheesta muualla == Luokka:Italian sillat Luokka:Venetsian rakennukset ja rakennelmat Luokka:Kevyen liikenteen sillat
Daemon

Daemon (palveluprosessi) on Unixissa ja Unixin kaltaisissa käyttöjärjestelmissä taustalla suoritettava järjestelmäohjelma, jota käyttäjä ei suoraan hallitse. Myös muissa moniajoa tukevissa käyttöjärjestelmissä on vastaava käsite. Käyttöjärjestelmä käynnistää daemonit käynnistyessään (usein, mutta ei aina, ne käynnistää init) ja niiden tehtävänä on esimerkiksi vastata verkosta tuleviin palvelupyyntöihin (WWW-palvelin-daemon, SSH-palvelin- daemon), hoitaa tulostustöitä tai käynnistää ajastettuja tehtäviä, kuten varmuuskopioinnin. Tyypillisesti daemonien nimi päättyy d-kirjaimeen: `syslogd` huolehtii järjestelmälokista, `sshd` saapuvista SSH-yhteyksistä ja `crond` ajastetuista tehtävistä. == Unix-daemon == Daemonit ovat prosesseja, jotka elävät pitkän aikaa: ne yleensä käynnistetään järjestelmän käynnistyessä ja sammutetaan järjestelmän sammutuksessa. Daemonit suoritetaan taustalla koska niillä ei ole ohjaavaa päätettä. Koska daemoneilla ei ole ohjaavaa päätettä virheviestien käsittely tapahtuu normaalisti järjestelmälokin avulla. Daemonien toteutuksessa on eroja tehdäänkö se perinteisellä System V -tavalla vai uudella Linuxissa käytetyllä tavalla. Myös Mac OS X:ssä on eroja perinteiseen System V -tapaan verrattuna. Uudet ratkaisut kuten systemd ja launchd tukevat käyttäjäkohtaisien daemonien käynnistämistä (user units, user agents). Minimalistinen daemon-ohjelma: #include #include #include int main(void) { pid_t pid, sid; pid = fork(); if (pid < 0) exit(EXIT_FAILURE); /* lapsiprosessin luonti epäonnistui */ if (pid > 0) exit(EXIT_SUCCESS); /* isäntäprosessi poistuu */ umask(0); /* tiedosto-oikeudet */ sid = setsid(); if (sid < 0) exit(EXIT_FAILURE); if (chdir("/") < 0) exit(EXIT_FAILURE); close(STDIN_FILENO); close(STDOUT_FILENO); close(STDERR_FILENO); /* tee jotain daemonissa */ while (1) sleep(10); return (0); } Daemonin voi käynnistää järjestelmä käynnistyessään, käyttäjä päätteellä tai komentokieliohjelma (skripti). Käynnistyessään se on kuten mikä tahansa suoritettava ohjelma järjestelmässä, mutta autonomiseksi sen tekee lapsiprosessin käynnistäminen `fork()`-kutsulla. Lapsiprosessin käynnistämisen jälkeen isäntäprosessi voi poistua ja ohjelma jatkaa suoritusta. Tiedostomaski asetetaan `umask()`-kutsulla, jolla merkitään pääsy daemonin luomiin tiedostoihin. Istuntotunniste lapsiprosessille asetetaan `setsid()`-kutsulla. Työhakemisto vaihdetaan juurihakemistoon, joka on taattu olemassa olevaksi ja muut hakemistot voivat poistua mikäli levy otetaan pois käytöstä. Lisäksi tietyt tiedostokahvat suljetaan koska daemonilla ilman ohjaavaa päätettä ei ole niille käyttöä. == Etymologia == Daemon-nimen keksivät MIT:n Project MAC -ohjelmoijat vuonna 1963. He ottivat nimen Maxwellin demonilta, joka on fyysikko James Clerk Maxwellin esittämässä ajatuskokeessa taustalla herkeämättä molekyylejä lajitteleva pieni olento. Myöhemmin "daemon" on väärin siteerattu retronyymiksi engl. sanoista Disk And Execution MONitor, ’levy- ja suoritusvalvoja’. == Daemonien vastine Windowsissa == Microsoft Windows -järjestelmissä vastaavankaltaisia ohjelmia kutsutaan palveluiksi (). == Katso myös == * Palvelin == Lähteet == Luokka:Unix
Malleus Maleficarum

Malleus Maleficarum on ranskalainen, vuonna 1997 perustettu black metalia soittava yhtye. Yhtyeen nimi on latinaa ja tarkoittaa Noitavasaraa. Nimi tulee keskiajalla julkaistusta samannimisestä kirjasta. Yhtye käsittelee sanoituksissaan muun muassa pimeyttä, sotaa, nihilismiä, masennusta ja itsemurhaa. == Historia == Malleus Maleficarum äänitti vuonna 1999 ensimmäisen demonsa, mutta sitä ei julkaistu koskaan virallisesti. Ensimmäinen varsinainen julkaisu oli 300 kpl:n painokseen rajattu Heic Noemun Pax. Yhtyeen toinen virallinen demo julkaistiin vuonna 2000 otsikolla Zarach' Baal' Tharagh. Toisessa demossa yhtye vaihtoi tyyliään vanhan koulukunnan black/thrash metalista brutaalimmaksi. Vuonna 2001 yhtye nauhoitti ensimmäisen kokopitkän albuminsa Taedium Vitae, joka julkaistiin vuoden 2002 huhtikuussa ranskalaisen levy-yhtiön Oaken Shieldin kustantamana. Syyskuussa 2003 laulaja ja alkuperäisjäsen Mastêma lähti yhtyeestä, ja Tamas ja Ahriman ottivat kontolleen vokaalien nauhoituksen. Kaksi kuukautta myöhemmin yhtye alkoi äänittää toista kokopitkää albumiaan Des Bibles, des Hymnes, des Icônes... Tuo albumi julkaistiin vuoden 2004 toukokuussa, ja sen digipak-version painosmäärä oli rajattu 999 kappaleeseen. Albumi avasi yhtyeen tien maailmalle. Vuoden 2004 yhtye aloitti jo kolmannen kokopitkän albuminsa valmistelun. Albumi Nothing Left to Fight for sävellettiin ja äänitettiin joulukuussa 2005, ja se julkaistiin syyskuussa 2006 Aura Mystiquen kustantamana. == Levytykset == === Demot === * Demo 99 (1999) * Heic Noenum Pax (1999) * Zarach' Baal' Tharagh (2000) === Albumit === * Taedium Vitae (2002) * Des Bibles, des Hymnes, des Icônes... (2004) * Nothing Left to Fight for (2006) == Lähteet == *http://www.malleusmaleficarum.fr/about_malleus_maleficarum/bio/ == Aiheesta muualta == * Yhtyeen viralliset kotisivut * * * Luokka:Ranskalaiset black metal -yhtyeet Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit
Sydämeni halusi vapautta

Sydämeni halusi vapautta (Angela Davis: An Autobiography) on amerikkalaisen poliitikon ja aktivistin Angela Davisin omaelämäkerta. Kirjassa hän kertoo yksityiskohtaisesti siitä tapahtumasarjasta, joka teki hänestä maailman silmissä joko terroristin tai marttyyrin. Kirjan julkaisi suomen kielellä Tammi. Luokka:Elämäkerrat ja muistelmat Luokka:Vuoden 1974 kirjat
Jääspeedway

Jääspeedway on speedway-moottoripyöräilyn jäällä ajettava muunnos. ==Historia== Laji kehittyi 1930-luvulla pitkäpiikkisten renkaiden käytön myötä perinteisestä "ravirata-ajosta". Alkuaikoina lajia harrastettiin laajalti Keski-Euroopassa, mutta sittemmin Neuvostoliitto ryhtyi panostamaan lajiin voimakkaasti. Nykyisin lajin suuria maita ovat Suomi, Ruotsi, Saksa, Itävalta ja Venäjä. Henkilökohtaisia MM-kilpailuja on järjestetty vuodesta 1966 ja joukkue-MM-kisoja vuodesta 1979 lähtien. ==Kilpailu== Jääspeedwayssa käytettävä kilpailusysteemi on samanlainen kuin speedwayssa. Joukkuekilpailuissa väritunnuksin merkityt kuljettajat ajavat neljän kuljettajan neljän kierroksen eriä, joita on yhdessä kilpailussa tavallisesti noin 15–25. Kussakin erässä voittaja saa kolme pistettä ja seuraavaksi sijoittuneet aina pisteen vähemmän siten, että neljäs jää kokonaan pisteittä. Kilpailun voittaja määräytyy pisteiden perusteella. Henkilökohtaisissa kilpailuissa niin ikään kilpailusijoitus määräytyy eräpisteiden perusteella. ==Rata== Jääspeedwayrata on elliptinen vastapäivään ajettava tavallisesti 400 metrin mittainen jääpintainen rata, jolla ei ole korkeuseroja. Radat ovat leveydeltään vähintään 12 metriä, kaarteissa 14 metriä. Suoja-aita tehdään tavallisesti lumesta. ==Kalusto== Jääspeedwayssa käytettävä pyörä on pitkälti samanlainen kuin soralla ajettavassa speedwayssa käytettävä. Pyörät ovat metanolilla käyviä 500-kuutioisia, kaksiventtiilisiä ja nelitahtisia. Merkittävimpiä eroja ovat tukevampi runko, kapeampi ohjaustanko, sallittu takajousitus sekä vaihteet, joita on kaksi. Jarruja ei ole. Pyörässä on myös tietyntyyppiset lokasuojat, jotka suojaavat kuljettajaa renkaiden pitkiltä piikeiltä onnettomuustilanteissa. Piikkirenkaat ovatkin merkittävässä osassa lajissa. Piikkien määrää ei ole rajoitettu, mutta niiden suurin sallittu pituus on 28 millimetriä. Etu- ja takarenkaassa on yhteensä noin 300 piikkiä. Takapyörässä piikkeja on hieman enemmän kuin etupyörässä. ==Lähteet== * Suomen Moottoriurheilumuseo: Speedway / Jääspeedway * Suomenkieliset säännöt (PDF- tiedosto) Luokka:Moottoripyöräurheilu
Heartworn (albumi)

Heartworn on samannimisen suomalaisen yhtyeen ainoa studioalbumi. Se julkaistiin 5. huhtikuuta 2006. Albumi sisältää akustista country- ja folkmusiikkia, ja covereita mm. Guy Clarkilta, Townes Van Zandtilta ja Bruce Springsteeniltä. Mukana on myös neljä yhtyeen laulajan Esa Elorannan tekemää kappaletta. == Kappaleet == # # # # # # # # # # # # # == Kokoonpano == * Esa Eloranta – laulu, akustinen kitara, huuliharppu, ukulele, baritonikitara, perkussiot * Henna Dolk – laulu, haitari * Lasse Sirkko – pedal steel, lapsteel, dobro, tuplabasso * Petteri Laukkanen – akustinen- ja resonaattorikitara * Janne Huotari – basso, ukulele, akustinen- ja resonaattorikitara, koskettimet, perkussiot * Karri Kerkelä – rummut, perkussiot ;Vierailevat muusikot * Ninni Poijärvi – huilu * Tauri Oksala – banjo == Lähteet == * Heartworn -CD:n kansilehti === Viitteet === Luokka:Vuoden 2006 esikoisalbumit Luokka:Suomalaiset folkalbumit
Irinja Nikkanen

Irinja Nikkanen (27. lokakuuta 1920 Ilomantsi – 15. tammikuuta 2008 Helsinki) oli karjalaisen ja ortodoksisen kulttuurin tukija ja eteenviejä. Hän perusti Valamon Ystävät ry:n, joka tukee Uuden Valamon luostaria muun muassa keräämällä varoja.. Irinja Nikkanen toimi entisen Uskon Viestin eli nykyisen Ortodoksiviestin päätoimittajana vuosina 1969-1972. Tätä ennen Uskon Viestin päätoimittajina olivat toimineet papit, joten Irinja Nikkanen oli ensimmäinen Uskon Viestin päätoimittajana toiminut maallikko. Irinja Nikkasta pidetään myös feresin, eli karjalaisen kansanpuvun, uudelleen löytäjänä. Elämäntyönään Irinja Nikkanen piti kuitenkin Filokalian suomennoksen toimittamista. == Teoksia == *Sisäinen kauneus. Rukousta koskevia poimintoja Filokaliasta. Pyhien Sergein ja Hermanin Veljeskunta, 1965. Suom. Nikkanen, Irinja. *Irinja Nikkanen (toim.): Filokalia 1-5, Helsinki: Valamon ystävät, 1981. ISBN 951-99294-7-9. *Irinja Nikkanen (toim.): Muistoja Valamosta (Valamon ystävät ry), 1980. *Nikkanen, Irinja: Lähtövirsi, Valamon luostarin julkaisuja, 1989. == Lähteet == ==Aiheesta muualla== * Irinja Nikkasen muistokirjoitus Helsingin Sanomissa Luokka:Suomalaiset toimittajat Luokka:Vuonna 1920 syntyneet Luokka:Vuonna 2008 kuolleet
Hilmar Myhra

Hilmar Myhra (4. kesäkuuta 1915 – 13. huhtikuuta 2013) oli norjalainen 1930-luvulla kilpaillut mäkihyppääjä. Vuonna 1936 Myhra voitti Vikersundin mäen avajaiskilpailun, ja hänen 85-metrinen hyppynsä säilyi mäkiennätyksenä parin vuoden ajan. Vuonna 1938 Lahden MM-kisoissa hän sijoittui pronssille. Seuraavana vuonna Zakopanen MM-kisoissa hän oli kuudes ja voitti Garmisch- Partenkirchenissa käydyn kilpailun. Vuonna 1940 Myhra voitti Holmenkollenin mäkikisan. == Lähteet == == Aiheesta muualla == * Luokka:Norjalaiset mäkihyppääjät Luokka:Vuonna 1915 syntyneet Luokka:Vuonna 2013 kuolleet
Oleminen ja aika

Oleminen ja aika () on saksalaisen filosofin Martin Heideggerin pääteos vuodelta 1927. Suomeksi sen julkaisi Vastapaino vuonna 2000. Yksi kirjan pääteemoista on saksankielinen termi Dasein, joka käännetään suomeksi usein täälläoloksi. Kirja kuuluu 1900-luvun filosofian keskeisiin teoksiin, ja se on omistettu Edmund Husserlille. == Vastaanotto == Filosofian analyyttisen linjan edustajille Heideggerin tuotanto on ollut teologisperäistä ”kielimystiikkaa” ja näennäisongelmia.Jalava, Marja: ”Miksi on olemassa ylipäätään jotakin, pikemminkin kuin ei mitään?” Historiallisia arvosteluja 7/2000. Web Archive 2007. Viitattu 9.2.2023. Kognitiotieteilijä Piero Scaruffin mukaan Heideggerin kirjoitukset ovat hölynpölyä, joka ei tarkoita mitään. Heideggerin ajatukset tietoisuuden kaltaisista asioista ovat epätieteellisiä, epäselviä ja naiiveja. Oleminen ja aika edustaa Scaruffin mukaan kaikkea, mikä antaa filosofialle huonon maineen. Günter Grass parodioi Heideggerin kieltä vuden 1963 romaanissaan Koiranvuosia, jossa natsi-Saksan sotilaat puhuvat heideggerilaisin käsittein.Kunnas, Tarmo: Aineksia älymystön uskonnoksi. Helsingin Sanomat 3.6.2000 (tilaajille). Viitattu 9.2.2023. == Lähteet == == Kirjallisuutta == * Kakkori, Leena: Martin Heideggerin olemisen kysyminen. Tampere: Tampere University Press, 2009. (PDF) == Aiheesta muualla == * Julkunen, Pertti: Das man ja diana-vainaa: ”nyt on lupa itkeä”. Niin & näin 2/2000, 20–26. (PDF). * Niemi-Pynttäri, Risto: Kuinka ”Dasein” kääntyy? Niin & näin 2/2000, 12–13. (PDF) * Toikka, Pekka: Ontologia, käytäntö, etiikka. Niin & näin 2/2000, 5–11. (PDF) * Toikka, Pekka: ”Täälläolon onttisuudesta” – kääntäjien ongelmia. Niin & näin 2/2000, 14–16. (PDF) * Wahlstedt, Pekka: Eksistenssifilosofian peruskirja. Tieteessä tapahtuu 2/2001. (PDF) * Varto, Juha: Ihminen ja eläminen. Niin & näin 2/2000, s. 17. (PDF) * Vähämäki, Jussi: Olemisen ja ajan ajankohtaisuus. Niin & näin 2/2000, s. 18. (PDF) Luokka:Kirjat mannermaisesta filosofiasta Luokka:Saksalaiset tietokirjat Luokka:Vuoden 1927 kirjat
Kraasselan piiri

Kraasselan eli Krasnoje Selon piiri () on kunnallinen hallintoalue Pietarissa. Se sijaitsee Pietarin keskustasta lounaaseen ja rajoittuu pohjoisessa Suomenlahteen, koillisessa Kirovin ja Moskovan piireihin, luoteessa Pietarhovin piiriin sekä idässä, etelässä ja lännessä Leningradin alueen Lomonosovin piiriin. ==Piirin kunnallishallintoalueet== Krasnoje Selon piiriin kuuluu seitsemän kunnallishallintoaluetta: * Kraassela - Krasnoje Selo (Красное Село) - kaupunki * Eteläinen Primorje - Jugo-Primorski (Южно- Приморский) * Sosnovaja Poljana (Сосновая Поляна) * Uritsk (Урицк) * Rötsänsilta - Gorelovo (Горелово) * Jugo-Zapad (Юго-Запад) * Konstantinovskoje (Константиновское) ==Aiheesta muualla== * Krasnoje Selon piirin sivusto *
Toda Seigen

Toda Seigen ( 1519?-1590?) oli Japanissa Sengoku-kaudella elänyt kuulu miekkamies. Seigen oli mestari Chūjō-ryū miekkakoulukunnassa, joka oli tunnettu lyhyen miekan tekniikoistaan (kodachi). Toda Seigen perusti oman miekkakoulukunnan Toda-ryūn () Sengoku-kaudella. Joissain lähteissä kerrotaan että Toda Seigen olisi ollut Sasaki Kojirōn miekkailunopettaja mutta todennäköisempää on että opettajana olisi ollut hänen lähioppilaansa (, 1536-1615), joka oli myös Ittō-ryūn perustajan Itō Ittōsain opettaja. ==Lähteet== * === Viitteet === Luokka:Japanilaiset henkilöt Luokka:Budō- ja bujutsuvaikuttajat Luokka:Koryu bujutsu
August Englas

August Englas (15. tammikuuta 1925 Pühajärven kylä, Otepää – 21. maaliskuuta 2017) oli virolainen painija, joka voitti maailmanmestaruuden sekä kreikkalais-roomalaisessa että vapaapainissa. Kansainvälisellä tasolla hän edusti Neuvostoliittoa. Englas aloitti painin harjoittelemisen vuonna 1946. Kaksi vuotta aikaisemmin hän oli kahdesti haavoittunut sotiessaan puna- armeijan riveissä. Ensimmäisissä aikuisten arvokisoissaan Helsingin olympialaisissa hän sijoittui vapaapainin 87 kilogramman painoluokassa neljänneksi. Vuonna 1953 Napolin MM-kisoissa Englas voitti kultaa samassa painoluokassa kreikkalais-roomalaisessa painissa. Seuraavana vuonna hän voitti MM-kultaa vapaapainissa Tokion MM-kisoissa. Hän lopetti uransa vuonna 1955 loukkaantumisen takia. Neuvostoliiton mestaruuksia Englas voitti urallaan seitsemän, joista viisi vapaapainissa ja kaksi kreikkalais-roomalaisessa. Viron mestaruuden hän voitti niin ikään seitsemän kertaa vuosina 1948–1959. ==Lähteet== * August Englas FILA:n tietokannassa * ERR Sport: August Englas 80 vuotta 13.1.2005 * Elukiri: August Englas, kuldne maadleja ===Viitteet=== Luokka:Virolaiset kreikkalais-roomalaisen tyylin painijat Luokka:Virolaiset vapaapainijat Luokka:Neuvostoliittolaiset kreikkalais-roomalaisen tyylin painijat Luokka:Neuvostoliittolaiset vapaapainijat Luokka:Vuonna 1925 syntyneet Luokka:Vuonna 2017 kuolleet
Georgian asevoimat

thumb|Georgian asevoimin rakenne thumb|Georgialaisia joukkoja itsenäisyyspäivän paraatissa Tbilisissä 26.5.2008 Georgian asevoimat koostuvat Georgian tasavallan maavoimista, merivoimista ja ilmavoimista, erikoisjoukoista ja kansalliskaartista. Asevoimat ovat sotilasmäärältään pienet ja lähinnä kriisinhallintaa varten suunnitellut. Georgian tasavalta on yksi suurimmista vapaaehtoisten koalition joukkoja lähettäneistä maista Irakin sotaan. == Maavoimat == Georgian maavoimissa jalkaväkeä edustavat ensimmäinen prikaati Gorissa lähellä Etelä-Ossetiaa, toinen prikaati Senakissa, kolmas prikaati Kutaisissa, neljäs prikaati Vazianissa ja viides prikaati Khelvachaurissa. Tykistöprikaati on jaettuna Gorin ja Khonin kesken, pioneeriprikaati on Gorissa. Erillisyksiköitä ovat erillinen kevyt jalkaväkipataljoona Adliassa, erillinen panssarivaunupataljoona Gorissa, erillinen ilmapuolustuspataljoona Gorissa, viestipataljoona Saguramossa, tekninen tiedustelupataljoona Kobuletissa, sotilaspoliisipataljoona Tbilisissä sekä lääkintäpataljoona Saguramossa. == Merivoimat == Georgian merivoimat koostuvat ohjusveneistä, tykkiveneistä ja muista aluksista. Merivoimien esikunta on ollut Potin laivastoasemalla, mutta Etelä-Ossetian sodan päätteeksi 2008 venäläiset joukot valtasivat sen ja upottivat lukuisia aluksia satamaan. == Ilmavoimat == Georgian ilmavoimat koostuvat pääasiassa neuvostoliittolaisista lentokonetyypeistä ja helikoptereista. Suurin osa Neuvostoliiton Suhoi Su-25 -rynnäkkökoneista valmistettiin Tbilisissä, Georgiassa. Tyyppi on edelleen Georgian ilmavoimien käytössä. == Aiheesta muualla == Luokka:Georgian asevoimat
August Neo

August "Ago" Neo (12. helmikuuta 1908 Vihterpalu – 19. elokuuta 1982 Århus, Tanska) oli virolainen painija, joka saavutti menestystä sekä kreikkalais- roomalaisessa että vapaapainissa. Neon ensimmäiset arvokilpailut olivat kreikkalais-roomalaisen painin Prahan EM-kisat 1931, missä hän sijoittui neljänneksi. Ensimmäisen arvokisamitalinsa, hopeisen, hän saavutti vuoden 1934 EM-kisoissa Roomassa 79 kilogramman painoluokassa. Seuraavana vuonna 87 kilogramman painoluokkaan noussut Neo saavutti pronssia sekä kreikkalais- roomalaisen painin EM-kilpailuista Kööpenhaminassa että vapaapainin EM- kilpailuista Brysselistä. Berliinin olympialaisissa 1936 Neo sijoittui vapaapainissa hopealle kultamitalin mentyä ruotsalaiselle Knut Fridellille, sekä kreikkalais-roomalaisessa painissa pronssille. EM-kisoista Neo saavutti vielä kreikkalais-roomalaisessa painissa hopeaa vuonna 1937 ja pronssia vuonna 1939. Viron mestaruuden Neo voitti urallaan vapaapainissa viisi kertaa ja kreikkalais-roomalaisessa painissa viidesti. Hän kilpaili Viron maajoukkueessa kaikkiaan 28 kertaa. Seuratasolla hän edusti Tallinnan Sportia. ==Lähteet== ==Aiheesta muualla== *August Neo – Sports Reference LLC. *August Neo FILA:n tietokannassa Luokka:Virolaiset kreikkalais-roomalaisen tyylin painijat Luokka:Virolaiset vapaapainijat Luokka:Virolaiset olympiamitalistit Luokka:Ruotsin virolaiset Luokka:Vuonna 1908 syntyneet Luokka:Vuonna 1982 kuolleet
Häätanssi (elokuva)

Häätanssi (You’ll Never Get Rich) on Sidney Lanfieldin 1941 ohjaama yhdysvaltalainen musiikkikomedia. Cole Porterin sävelmiä sisältävässä elokuvassa liikutaan Manhattanin yökerhoista armeijan koulutusleirille. Pääosissa esiintyvät Rita Hayworth ja Fred Astaire. == Lähteet == == Aiheesta muualla == * * Luokka:Yhdysvaltalaiset elokuvamusikaalit Luokka:Yhdysvaltalaiset romanttiset komediat Luokka:Vuoden 1941 yhdysvaltalaiset elokuvat Luokka:Yhdysvaltalaiset mustavalkoelokuvat
Vanhempi luutnantti

Vanhempi luutnantti oli puna-armeijassa, Neuvostoliiton asevoimissa, monissa Varsovan liiton maiden armeijoissa sotilasarvo, joka sijoittui luutnantin ja kapteenin väliin. Suomalaisittain se vastaa lähinnä 1952 käyttöön otettua saksalaisperäistä yliluutnantin arvoa, Oberleutnant. Venäjän keisarillisessa armeijassa oli luutnantin ja kapteenin välissä oleva sotilasarvo alikapteeni. Vanhemman luutnantin arvo on edelleen käytössä monessa ennen Neuvostoliittoon kuuluneessa maassa. Suomalainen yliluutnantin arvo käännetään YK-tehtävissä ja muissa yhteyksissä englanniksi senior lieutenant, mikä sananmukaisesti käännettynä tarkoittaa nimenomaan vanhempaa luutnanttia. Luokka:Sotilasarvot
Uuden-Seelannin ralli 2008

Uuden-Seelannin ralli 2008 (virallisesti 39. Repco Rally of New Zealand 2008) oli Rallin MM-sarjan kauden 2008 11. osakilpailu, joka ajettiin ajettiin 28–31. elokuuta Hamiltonissa. Ralli ajettiin 16 soraerikoiskokeella. Rallin voitti Sébastien Loeb ja toinen oli hänen tallikaveri Daniel Sordo. Kolmas oli Mikko Hirvonen. Tuotantoautot voitti Martin Prokop. == Tulokset == Sija Kuljettaja Kartanlukija Auto Aika Ero Pisteet 1\. Sébastien Loeb Daniel Elena Citroën C4 WRC 3:59.18,9 10 2\. Daniel Sordo Marc Martí Citroën C4 WRC 3:59.36,4 +17,5 8 3\. Mikko Hirvonen Jarmo Lehtinen Ford Focus RS WRC 08 4:00.00,4 +41,5 6 4\. Petter Solberg Phil Mills Subaru Impreza WRC 2008 4:02.07,8 +2.48,9 5 5\. Urmo Aava Kuldar Sikk Citroën C4 WRC 4:02.49,6 +3.30,7 4 6\. Per-Gunnar Andersson Jonas Andersson Suzuki SX4 WRC 4:06.56,3 +7.37,4 3 7\. Toni Gardemeister Tomi Tuominen Suzuki SX4 WRC 4:07.13,8 +7.54,9 2 8\. Federico Villagra Jorge Perez Companc Ford Focus RS WRC 07 4:07.53,9 +8.35,0 1 Lähde: Lähde: Lähde: Lähde: Lähde: Lähde: Lähde: === Erikoiskokeet === EK:n nro EK:n nimi EK:n pituus (km) Nopein kuljettaja Aika 1 Pirongia West 1 24,22 Jari-Matti Latvala 17.08,1 2.1 Waitomo 1, osa 1 25,85 Mikko Hirvonen 15.12,5 2.2 Waitomo 1, osa 2 17,36 Mikko Hirvonen 14.13,5 3 Pirongia West 2 24,22 Sebastien Loeb 16.35,8 4.1 Waitomo 2, osa 1 25,85 Sebastien Loeb 14.39,6 4.2 Waitomo 2, osa 2 17,36 Sebastien Loeb 13.37,8 5 Mystery Creek 1 3,14 Mikko Hirvonen 3.03,8 6 Port Waikato 17,22 Henning Solberg 10.02,2 7 Possum 13,78 Sebastien Loeb 10.39,2 8 Franklin 31,58 Jari-Matti Latvala 22.02,7 9 Mystery Creek 2 3,14 Henning Solberg 2.58,0 10 Te Akau South 31,92 Henning Solberg 18.37,0 11 Te Akau North 32,36 Jari-Matti Latvala 17.33,1 12 Te Hutewai 1 11,23 Henning Solberg 8.03,0 13 Whaanga Coast 1 29,72 Henning Solberg 21.26,4 14 Te Hutewai 2 11,23 Sebastien Loeb 7.47,5 15 Whaanga Coast 2 29,72 Sebastien Loeb 20.47,0 16 Mystery Creek 3 3,14 Henning Solberg 3.00,6 ==Lähteet== == Aiheesta muualla == Luokka:MM-rallikausi 2008 Luokka:Uuden-Seelannin ralli
Brasilianpalisanteri

Brasilianpalisanteri (Dalbergia nigra) on trooppisissa sademetsissä kasvava puulaji. Se tunnetaan myös nimillä ruusupuu, jakaranda ja palisanteriKassu – Kasvien suomenkieliset nimet: Dalbergia nigra. Brasilianpalisanteria on hakattu liikaa ja se on IUCN:n luokittelussa vaarantunut laji. Nykyisin CITES- sopimus kieltää lajin kaupallisen käytön kokonaan.Sademetsa == Ulkonäkö ja koko == Brasilianpalisanteripuut voivat kasvaa 40 metrin korkuisiksi, ja rungon halkaisija voi olla yli metrin. Puuaineksen väri vaihtelee punaisesta violettiin ja suklaanruskeaan, ja sitä kirjovat epäsäännölliset tummat juovat.Eclipse Creations == Levinneisyys == Brasilianpalisanteri kasvaa luontaisena Etelä-Amerikassa, etenkin Brasiliassa (tarkemmin Bahian, Espírito Santon, Minas Geraisin, Rio de Janeiron ja São Paulon osavaltioiden rannikkosademetsissä). == Käyttö == pienoiskuva|250px|vasen|Brasilianpalisanterin puuainesta Brasilianpalisanteria käytettiin sorvaukseen (esimerkiksi kynttilänjalkoihin), puisiin shakkilautoihin, parkettiin, huonekaluihin, ruokailuvälineisiin (esimerkiksi puisiin kulhoihin ja lautasiin), koriste-esineisiin (esimerkiksi pienoisveistoksiin) ja soittimiin. Sitä on pidetty yhtenä parhaista puulajeista soitinten rakentamisessa.Prochazka Custom Guitars == Lähteet == Luokka:Palisanterit Luokka:Uhanalaiset kasvit
Toda-ryū

Toda-ryū () on Toda Seigenin (, 1519?-1590?) Sengoku-kaudella perustama miekkailukoulukunta. Toda Seigen oli mestari Chūjō-ryū miekkakoulukunnassa. Toda-ryū oli alun perin bujutsu koulukunta johon ovat kuuluneet naginatajutsu (kagitsuki naginata), (nagamaki), miekkailu (kenjutsu), keihäs (sōjutsu), puusauva (bōjutsu) ja ketjusirppi (kusarigamajutsu) taidot. Siitä on jäljellä vain Toda-ha Buko-ryū naginatajutsu koulukunta. Toda-ryū on kuitenkin ollut merkittävässä roolissa miekkakoulukuntana sillä siitä polveutuvat muun muassa Buko-ryū ja Ittō-ryū koulukunnat. Paul Budden: Looking at a Far Mountain – A Study of Kendo Kata, sivut 11-12 ja 14. Tuttle Publishing, 2000 Toda Seigen oppilaina olivat muiden muassa Ittō-ryūn perustaja Itō Ittōsai ja Sasaki Kojirō, joka sai sittemmin surmansa kaksintaistelussa miekkapyhimys Miyamoto Musashia () 1584 – 19. toukokuuta 1645) vastaan. ==Lähteet== Luokka:Koryu bujutsu
Piken piirikunta (Ohio)

Piken piirikunta on piirikunta Ohiossa, Yhdysvalloissa, jonka hallintokeskus ja suurin kylä on Waverly. ==Maantiede== Piken naapuripiirikuntia ovat Ross pohjoisessa, Jackson idässä, Scioto etelässä, Adams lounaassa ja Highland lännessä. ==Väestö== Piirikunnassa oli vuoden 2010 väestönlaskennassa 70 400 ihmistä. Etniset ryhmät jakautuvat valkoisiin, joita on 96,4%, mustiin (1,1%), alkuperäisamerikkalaisiin (0,5%) ja aasialaisiin (0,2%). Kotitalouden mediaanitulo on 39 669 dollaria ja köyhyysrajan alapuolella oli 22,5% väestöstä 2007–2011 välisenä aikana. == Lähteet == == Aiheesta muualla == Luokka:Ohion piirikunnat
Thomas Friedman

Thomas Louren Friedman (s. 20. heinäkuuta 1953 Minnesota) on yhdysvaltalainen toimittaja ja kirjailija. Hän on saanut kolme kertaa Pulitzer-palkinnon. Hän kirjoittaa säännöllisesti The New York Timesiin. ==Kannanottoja== Friedman ehdotti kolumneissaan vuonna 2015 aseiden toimittamista Isisille ja kyseenalaisti myöhemmin presidentti Donald Trumpin toimet järjestöä vastaan Syyriassa. Hänen mukaansa Isis taistelee Syyrian hallitusta, Iranin joukkoja, Hizbollahia ja Venäjää vastaan. Friedman vertaa Isisiä Afganistanin mujahideeneihin, joita Yhdysvallat tuki 1980-luvulla.http://fair.org/home/thomas-friedmans-perverse-love-affair-with- isis/ https://www.nytimes.com/2017/04/12/opinion/why-is-trump-fighting-isis- in-syria.html == Teoksia == * From Beirut to Jerusalem (1989) * The Lexus and the Olive Tree (1999), suomeksi * Longitudes and Attitudes: Exploring the World After September 11 (2002) * The World Is Flat: A Brief History Of The Twenty-first Century (2005), suomeksi == Katso myös == * Maailman intellektuellit 2005 -äänestys ==Lähteet== == Aiheesta muualla == Luokka:Yhdysvaltalaiset toimittajat Luokka:Yhdysvaltalaiset kirjailijat Luokka:Journalismin Pulitzer-palkinnon saaneet Luokka:Vuonna 1953 syntyneet Luokka:Elävät henkilöt
Sybille Bammer

Sybille Bammer (s. 27. huhtikuuta 1980 Linz) on itävaltalainen tennispelaaja. Hän aloitti ammattilaisuransa vuonna 1997 ja sijoittui parhaimmillaan WTA:n maailmanrankingissa sijalle 19. Hän lopetti tennisuransa vuonna 2011. Ensimmäisen WTA-turnausvoittonsa Bammer saavutti Pattayalla helmikuussa 2007. Tuolloin hän voitti loppuottelussa Gisela Dulkon eräluvuin 7–5, 3–6, 7–5. Heinäkuussa 2009 hän voitti Prahan turnauksen loppuottelussa Francesca Schiavonen lukemin 7–6(4), 6–2. Ensiesiintymisensa Grand Slam -turnauksissa Bammer teki Yhdysvaltain avoimissa 2005 häviten heti ensimmäisellä kierroksella. Neljännelle kierrokselle hän selviytyi ensimmäisen kerran Ranskan avoimissa 2007 voittaessaan kolmannella kierroksella Li Nan eräluvuin 6–4, 6–3. Neljännellä kierroksella hän hävisi Justine Heninille lukemin 2–6, 4–6. Saman vuoden Yhdysvaltain avoimissa hän voitti kolmannella kierroksella Jelena Dementjevan eräluvuin 6–1, 6–2, mutta hävisi neljännellä kierroksella Jelena Jankovićille luvuin 4–6, 6–4, 1–6. Vuoden 2008 Yhdysvaltain avoimissa Bammer selviytyi puolivälieriin. Hän voitti kolmella ensimmäisellä kierroksella sijoittamattomat Aiko Nakamuran (6–4, 6–2), Aravane Rezaïn (6–1, 7–5) ja Tatjana Perebiynisin (6–3, 6–0) sekä neljännellä kierroksella 12:nneksi sijoitetun Marion Bartolin lukemin 7–6(3), 0–6, 6–4. Puolivälierässään hän hävisi Jelena Jankovićille luvuin 1–6, 4–6. Bammer lopetti ammattilaisuransa tenniksessä heinäkuussa 2011. == Lähteet == * Bammer WTA:n verkkosivuilla === Viitteet === == Aiheesta muualla == *Sybille Bammerin kotisivut Luokka:Itävaltalaiset tennispelaajat Luokka:Vuonna 1980 syntyneet Luokka:Elävät henkilöt
Canal Grande

Canal Grande (, ) on Venetsiassa, Italiassa, sijaitseva kanava. Se alkaa kaupungin rautatieaseman luota ja laskee kaupungin läpi lähes neljän kilometrin matkan Bacino di San Marcoon eli Pyhän Markuksen altaaseen. Muodoltaan takaperoista S-kirjainta muistuttava Canal Grande on kaupungin pääliikenneväylä, jolla liikennöi muun muassa vesitakseja ja -busseja sekä gondoleja. Kanavan pituus on 3 800 metriä, leveys 30–70 metriä ja keskisyvyys viisi metriä. Kanavan rantaa reunustavat lukuisat Venetsian johtavien sukujen rakennuttamat palatsit, joista käytetään vaatimattomasti nimitystä Ca’ (sanasta casa ’talo’). Näitä palatseja ovat esimerkiksi Palazzo Vendramin- Calergi, Ca' Pesaro, Ca' d'Oro, Ca' Rezzenico ja Ca' Dario. Kanavan ylittävä Ponte di Rialto eli Rialton silta kuuluu Venetsian tunnetuimpiin nähtävyyksiin. == Galleria == Kuva:XIX century Venice.jpg|Canal Grande 1800-luvulla. Kuva:Naya, Carlo (1816-1882) - n. 070 - Venezia - Canal Grande.jpg|Kanavan varren rakennuksia 1800-luvulla otetussa kuvassa. Kuva:Ponte di Rialto Venice 1.jpg|Ponte di Rialto. Kuva:Canal grande 3.JPG|Näkymää Rialton sillalta. Palazzo Grimani di San Luca (Venice).jpg|Palazzo Grimani di San Luca. Kuva:V04-2397j.jpg|Vaporetto. (Venice) Ca' Foscari.jpg|Ca’ Foscari. == Lähteet == == Aiheesta muualla == * Livekuvaa Canal Grandelta * Onko "Ca' d'Oro" yksi Venetsian helmistä vaarassa?, Helsingin Sanomat Viikkoliite, 27.04.1930, nro 17, s. 1, Kansalliskirjaston digitaaliset aineistot Luokka:Kanavat Luokka:Venetsian rakennukset ja rakennelmat Luokka:Italian liikenne
Blutgericht

Blutgericht on saksalaisen Absurdin neljäs kokopitkä albumi. Albumista on julkaistu vuonna 2005 vinyylilevyversio erillisellä kansikuvalla varustettuna, se rajattiin 500 painokseen. Albumin digibox-versio rajattiin 3000 painokseen. Kuten yhtyeen aiemmatkin levytykset, Blutgerichtiäkin ollaan laittamassa Saksassa mustalle listalle, jonka jälkeen sitä ei saisi levittää julkisesti.www.hordeabsurd.com luettu 1. syyskuuta 2008 == Kappalelista == # Gottloses Mordgesindel (05:45) # Heidenwut (02:45) # Winterdämon (03:19) # Die Galgenbrüder (04:32) # Der Henker (03:55) # Sturm bricht los (03:26) # Die Freiheitskämpfer (03:33) # Kriegertod (05:16) # Totentanzlied aus Flandern (05:01) # Wolfsblut (03:25) == Lähteet == * Encyclopaedia metallum == Aiheesta muualta == * * Luokka:Absurdin albumit Luokka:Vuoden 2005 albumit
Ford Models

Ford Models on yhdysvaltalainen mallitoimisto. Sen perustivat vuonna 1946 Eileen ja Jerry Ford.People.com Yritys oli New Yorkin huomattavin mallitoimisto, kunnes Elite Model Managementin John Casablancas perusti kaupunkiin oman toimiston, mistä alkoi 1980-luvun suuri mallitoimistosota.Time Magazine Monien muiden 1970-luvun huipputoimistojen tavoin se on viime vuosina menettänyt osuuttaan markkinoilla. Toimiston listoilla on ollut runsaasti tähtimalleja, yhdysvaltalaisia kuten Alaina Gaines, June Perry, Christie Brinkley, Courteney Cox, Rachel Hunter, Evangeline Lilly, Stephanie Seymour, Vendela, Veronica Webb, Raven-Symone, Xuxa Meneghel, Paris Hilton, Anderson Cooper, Ali Larter, Dorian Leigh, Ashley Tisdale, Liliane Ferrarezi ja Lindsay Lohan mutta myös suomalaisia ja muita eurooppalaisia malleja. 1980-luvulla yritys perusti mallikilpailun Fordin supermodel -kilpailu, johon osallistuu vuosittain kymmeniä tuhansia toiveikkaita malleja eri puolilta maailma. Viime vuosina yritys on laajentunut viestimiin Ford Media -yrityksen kautta ja muihin muotialaan liittyviin ammatteihin Ford Artists -yrityksen kautta. ==Lähteet== ==Aiheesta muualla== * Yrityksen sivusto * Ford Fashion model direcotry * Ford Models Luokka:Mallitoimistot
Tal Ben Haim

Tal Ben Haim (; s. 31. maaliskuuta 1982 Rishon LeZion) on israelilainen jalkapalloilija. Hän voi pelata sekä topparina että oikeana laitapuolustajana. Ben Haim pelaa Englannin valioligassa seuranaan Queens Park Rangers. ==Seurajoukkueura== Ben Haim aloitti uransa Makkabi Tel Avivissa ja nousi seuran edustusjoukkueeseen vuonna 1998. Vuosina 2000–2002 hän suoritti asepalvelustaan. Ben Haim pelasi seurassa aina kesään 2004 saakka, jolloin hän siirtyi tuoreena Israelin mestarina Englantiin Boltoniin kolmen vuoden sopimuksella. Boltonissa Ben Haim onnistui suorituksissaan yli odotusten ja herätti monien suurempien seurojen mielenkiinnon. Muun muassa Chelsea kävi neuvotteluja Ben Haimin siirtymisestä seuraan, mutta siirto onnistui lopulta vasta kauden 2006/2007 jälkeen sopimuksen päätyttyä Boltonin kanssa. Hän sai Jose Mourinhon valmentamassa Chelseassa runsaasti vastuuta kun sekä John Terry että Ricardo Carvalho olivat loukkaantuneina. Sittemmin Terryn ja Carvalhon tervehdyttyä ja Alexin tultua seuraan peliaika väheni dramaattisesti, eikä sitä tullut enempää myöskään maanmiehen Avram Grantin tultua manageriksi. Ben Haim arvosteli Grantia ankarasti lehdistössä, minkä johdosta hän menetti kahden viikon palkan. Lopulta kesällä 2008 Ben Haim siirtyi nykyiseen seuraansa Manchester Cityyn viidellä miljoonalla punnalla. Tammikuussa 2009 Ben Haim siirtyi loppukaudeksi lainalle toiseen Valioliigajoukkueeseen Sunderlandiin.http://www.skysports.com/story/0,19528,11695_4882642,00.html Skysports. Viitattu 1.2.2009. Hän siirtyi Queens Park Rangersiin tammikuussa 2013 kauden loppuun asti kestävällä sopimuksella. ==Maajoukkueura== Ben Haim on vuosien ajan kuulunut Israelin maajoukkueen vakiomiehistöön. Hän edusti maataan sekä 2006 MM-kisojen että 2008 EM-kisojen karsinnoissa. ==Aiheesta muualla== * Seurajoukkuetilastot Soccerbase-sivustolla ==Lähteet== Ben Haim, Tal Ben Haim, Tal Ben Haim, Tal
Jablonovyivuoristo

thumb|280px|Vuoriston sijainti Jablonovyivuoristo () on vuoristo Siperiassa Venäjällä, noin 500 kilometriä Baikaljärven itäpuolella Taka-Baikalian aluepiirissä. Vuoristo on noin 650 kilometrin pituinen. Sen korkein huippu on 1 680 metriä merenpinnan yläpuolelle nouseva Kusotui. Jablonovyivuoristo on Amurin ja Lenan välinen vedenjakaja. Vuorten rinteet ovat lehtikuusi- ja mäntymetsän peittämät, yli 1 300 metrin korkeudessa on vuoristotundraa. Luokka:Venäjän vuoristot Luokka:Siperia
Ahomatara

Ahomatara (Galium boreale) on monivuotinen ruohovartinen kasvi. Sen varsi voi kasvaa puolimetriseksi. Kapeat lehdet ovat neljän lehden ruusukkeina varren ympärillä. Kukinto on haarainen; yksittäiset kukat ovat valkoisia ja pieniä, mutta muodostavat tiiviitä kukintoja. Kasvi lisääntyy tehokkaasti suvuttomasti maavarsien avulla; suvullisen lisääntymisen edellytys on ristipölytys.Luontoportti == Levinneisyys == Ahomataraa tavataan Keski- ja Pohjois-Euroopassa sekä samoilla leveysasteilla halki Siperian ja Pohjois- Amerikan. Ahomatara on yleinen lähes koko Suomessa, harvinainen Kainuussa ja Käsivarren Lapissa. == Käyttö == Ahomatara on ollut Suomessa tärkeä punaisen värin lähde villan ja luonnon kuitujen värjäykseen. Punainen väri saadaan kasvin juuresta, joka kerätään ennen kukkimista. Ahomataran muista osista saa myös muita sävyjä, kuten vihreää, keltaista ja ruskeaa. Ahomataraa käytettiin yleisesti väriaineena synteetisten väriaineden yleistymiseen asti. == Lähteet == == Aiheesta muualla == * Pinkka, Lajintuntemuksen oppimisympäristö: Ahomatara (Galium boreale) Luokka:Matarat Luokka:Värikasvit
Peltomatara

Peltomatara (Galium spurium) on yksivuotinen ruohovartinen kasvi. Sen kukat ovat vaatimattomat ja vihertävänvalkoiset. Kapeat lehdet kasvavat ruusukkeina varren ympärillä. Peltomataran sekoittaa helposti eteläisempään sukulaiseensa kierumataraan (Galium aparine). == Levinneisyys == Peltomataraa tavataan Keski- ja Pohjois-Euroopassa sekä samoilla leveysasteilla Venäjällä. Se puuttuu Espanjasta ja Britteinsaarilta. Peltomatara on yleinen koko Suomessa lukuun ottamatta Lappia, jossa se on harvinainen. == Lähteet == == Aiheesta muualla == * Pinkka, Lajintuntemuksen oppimisympäristö: Peltomatara (Galium spurium) * Luontoportti: Peltomatara (Galium spurium) Luokka:Matarat
Totenlieder

Totenlieder on saksalaisen black metal -yhtye Absurdin kolmas kokopitkä julkaisu. Se julkaistiin Nebelfee Klangwerken kautta vuonna 2003. Albumista julkaistiin normaalin CD-version lisäksi 500 painokseen rajattu vinyylilevyversio. Yhtyeen edellisiin julkaisuihin verrattuna albumin lauluosuudet on tehty paljon pehmeämmän oloisiksi ja sen tematiikka suuntautuu enemmän pakanallisiin aiheisiin. Eastside on julkaissut albumista C-kasettiversion. == Kappaleet == # In die Schlacht (05:54) # Nordmännerlied (04:21) # Stahl Blitzt Kalt (04:01) # Der Hammer zerschmettert das Kreuz (02:48) # Gemetzel in der Felsenschlucht (02:56) # Der scharlachrote Tod (02:12) # Wolfsherz (03:09) # Nachtraunen (03:20) # Sturm (02:38) # Wenn Walküren reiten (04:18) == Aiheesta muualta == * * Luokka:Absurdin albumit Luokka:Vuoden 2003 albumit
Siirtoikkuna

Siirtoikkuna tarkoittaa jalkapallossa ajanjaksoa, jolloin pelaajasiirtojen tekeminen on sallittua. Kuitenkin esimerkiksi lainasopimusten teko on sallittua myös muina ajankohtina. Kansainvälinen siirtoikkuna on auki kahdesti vuodessa: sarjakauden päättymisestä 31. elokuuta saakka, sekä tammikuun ensimmäisestä päivästä viimeiseen. Tyypillisesti kansainvälisen siirtoikkunan viimeisenä päivänä tapahtuu eniten siirtoja. Suomessa siirtoikkunat ovat 1.8.-31.8 ja 1.3.-30.4. Aikaisemmin siirtoikkuna oli eurooppalaisten seurojen keskinäinen käytäntö, mutta kaudella 2002/2003 kansainvälinen jalkapalloliitto FIFA otti sen sääntöihinsä. Luokka:Jalkapallotermit Luokka:Jalkapallon säännöt
Rantamatara

Rantamatara (Galium palustre) on monivuotinen ruohovartinen kasvi. Sillä on rennot 10–30 cm pitkät varret, jotka usein roikkuvat puoliköynnöstävästi muissa kasveissa kiinni. Kukat ovat valkoiset, suppilomaiset tähdet ja muodostavat kukintoja. Kapeat soikeat lehdet muodostavat ruusukkeita varren ympärille; ruusukkeessa on yleensä neljä lehteä.Luontoportti: Rantamatara (Galium palustre) Rantamatara muistuttaa luhtamataraa (Galium uliginosum) ja pikkumataraa (Galium trifidum). Rantamatara jaetaan kahteen alalajiin, pikkurantamataraan (Galium palustre subsp. palustre) ja isorantamataraan (Galium palustre subsp. elongatum). == Levinneisyys == Rantamataraa tavataan koko Euroopassa sekä samoilla leveysasteilla Siperiassa ja Pohjois-Amerikan itäosassa. Rantamatara on yleinen koko Suomessa lukuun ottamatta Pohjois- Lappia, missä se on harvinainen. == Lähteet == == Aiheesta muualla == *ITIS: Galium palustre *United States Department of Agriculture (USDA): Galium palustre Luokka:Matarat